

ประกาศเทศบาลตำบลสำโรง

เรื่อง ประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้าง จากเว็บไซต์ของกรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง

ประจำปี พ.ศ.๒๕๖๓

\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความในมาตรา ๓๕ และ มาตรา ๓๖ แห่งพระราชบัญญัติภาษีที่ดินและสิ่งปลูกสร้าง พุทธศักราช ๒๕๖๒ กำหนดให้กรมธนารักษ์หรือสำนักงานธนารักษ์พื้นที่ แล้วแต่กรณี ส่งบัญชีกำหนดราคาประเมินทุนทรัพย์ที่ดิน สิ่งปลูกสร้าวง หรือสิ่งปลูกสร้างที่เป็นห้องชุดตามมาตรา ๓๕ ให้แก่องค์กรปกครองส่วนท้องถิ่นซึ่งที่ดิน สิ่งปลูกสร้าง หรือสิ่งปลูกสร้างที่เป็นห้องชุดนั้นตั้งอยู่ในเขตองค์กรปกครองส่วนท้องถิ่น ภายในสามสิบวันนับแต่วันที่คณะอนุกรรมการประจำจังหวัดประกาศใช้ราคาประเมินทุนทรัพย์ และตามหนังสือจังหวัดสุโขทัย ที่ สท ๐๐๒๓/ว๑๘๑๘ ลงวันที่ ๑๒ ธันวาคม ๒๕๖๒ แจ้งให้หน่วยงานดาวน์โหลดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้างได้แล้วตั้งแต่วันที่ ๖ ธันวาคม ๒๕๖๒ นั้น

เทศบาลตำบลสำโรง อำเภอสำโรง จังหวัดอุบลราชธานี ได้ดำเนินการดาวน์โหลดเรียบร้อยแล้ว จึงขอประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้าง จากเว็บไซต์ของกรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี พ.ศ. ๒๕๖๓



ประกาศเทศบาลตำบลสำโรง

เรื่อง กำหนดการสำรวจที่ดินและสิ่งปลูกสร้าง

\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความในมาตรา ๒๖ ถึงมาตรา ๒๙ พระราชบัญญัติภาษีที่ดินและสิ่งปลูกสร้าง พุทธศักราช ๒๕๖๒ และประกาศกระทรวงมหาดไทย เรื่อง การดำเนินการตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ นั้น

ด้วยงานพัฒนาและจัดเก็บรายได้ กองคลัง เทศบาลตำบลสำโรงจะเข้าดำเนินการสำรวจที่ดิน และสิ่งปลูกสร้างในเขตเทศบาลตำบลสำโรง อำสำโรง จังหวังอุบลราชธานี สำหรับการจัดเก็บภาษีประจำปี พ.ศ. ๒๕๖๕ โดยสำรวจ เกี่ยวกับรายการที่ดิน ประเภท เลขที่เอกสารสิทธิ์ เลขที่ดิน หน้าสำรวจ จำนวนเนื้อที่ดิน ลักษณะการทำประโยชน์ในที่ดิน รายการสิ่งปลูกสร้าง ประเภทสิ่งปลูกสร้าง เลขที่สิ่งปลูกสร้าง ขนาดพื้นที่สิ่งปลูกสร้าง จำนวน การใช้ประโยชน์ในสิ่งปลูกสร้างอายุของสิ่งปลูกสร้าง และรายละเอียดอื่นที่จำเป็นแก่การประเมินที่ดินและสิ่งปลูกสร้าง

จึงขอความร่วมมือจ้าของที่ดินและสิ่งปลูกสร้าง ในเขตเทศบาลตำบลสำโรง อำนวยความสะดวก และให้ข้อมูลหรือหลักฐานที่เกี่ยวข้อง เช่นข้อมูล สำเนาโฉนดที่ดิน , นส.๓ ก , สปก.๔-๐๑ , สทก. หรือ นสล. สำเนาทะเบียนบ้าน สำเนาบัตรประชาชน แบบแปลน สิ่งปลูกสร้าง ทะเบียนเกษตรกร หรือ เอกสารอื่นใดที่แสดงความเป็นเจ้าของทรัพย์หรือสิ่งปลูกสร้าง โดยพนักงานสำรวจจะติดบัตรประจำตัวเจ้าหน้าที่ทุกครั้งที่ออกสำรวจ เพื่อแสดงตัวเข้าทำการสำรวจ ซึ่ง การสำรวจครั้งนี้มิได้เรียกเก็บเงินหรือค่าใช้จ่ายใดๆ ทั้งสิ้น

ทั้งนี้ จะเริ่มทำการสำรวจตั้งแต่วันที่ ๑ พฤศจิกายน พ.ศ. ๒๕๖๔ ถึงวันที่ ๑ ธันวาคม พ.ศ. ๒๕๖๔ ระหว่าง เวลา ๐๘.๓๐ น. ถึง ๑๘.๐๐ น.

หากมีข้อสงสัยประการใดสามารถติดต่อสอบถามรายละเอียดเพิ่มเติมได้ที่ กองคลัง เทศบาลตำบลสำโรง หมายเลขโทรศัพท์ ๐๔๕-๒๕๑๕๓๑ ในวันเวลาราชการ

จึงประกาศมาให้ทราบโดยทั่วกัน

ประกาศ ณ วันที่ เดือน พฤศจิกายน พ.ศ. ๒๕๖๔

(นายสมศรี สิมาวัน)

นายกเทศมนตรีตำบลสำโรง